ഡെപ്യൂട്ടി എഞ്ചിനീയറുടെ വെറൈറ്റി അവധി അപേക്ഷ വൈറല് അഹംഭാവം ഇല്ലാതാക്കാന് ഓരോ വീട്ടിലും കയറി ഇറങ്ങി യാചിക്കണമെന്നും അതിന് ഞായറാഴ്ച അവധി വേണമെന്നുമാണ് ആവശ്യം ഭോപ്പാല്: എല്ലാ ഞായറാഴ്ചയും അവധി വേണമെന്ന് ആവശ്യപ്പെട്ട് മധ്യപ്രദേശിലെ സന്സറിലെ ജന്പത് പഞ്ചായത്ത് സിഇഒയ്ക്ക് എംഎന്ആര്ഇജിഎ ഡെപ്യൂട്ടി എഞ്ചിനീയറായ രാജ്കുമാര് യാദവ് നല്കിയ അപേക്ഷ വൈറലാവുകയാണ്. തന്റെ ഭൂതകാലം പറഞ്ഞുകൊണ്ടാണ് രാജ്കുമാര് അവധിക്ക് അപേക്ഷിച്ചത്. കഴിഞ്ഞ ജന്മത്തില് താന് അസദുദ്ദീന് ഒവൈസിയുടെ ബാല്യകാല സുഹൃത്തായിരുന്നുവെന്ന് രാജ്കുമാര് പറയുന്നു. മോഹന് ഭാഗവത് ശകുനി ആയിരുന്നുവെന്നാണ് ഇയാളുടെ അവകാശവാദം. തന്റെ ഭൂതകാലത്തെക്കുറിച്ച് കൂടുതല് അറിയാന് മഹാഭാരതവും ഭഗവത് ഗീതയും കൂടുതലായി പഠിക്കണമെന്നും തന്റെ മനസ്സിലെ അഹംഭാവം ഇല്ലാതാക്കാനായി വീടുകള് തോറും കയറി യാചിക്കണമെന്നും രാജ്കുമാര് പറയുന്നു. ഇത് ആത്മാവുമായി ബന്ധപ്പെട്ട കാര്യമാണ്. ഇതിനായി എല്ലാ ഞായറാഴ്ചയിലും അവധി വേണമെന്നാണ് രാജ്കുമാറിന്റെ ആവശ്യം. ഈ വെറൈറ്റി അവധി അപേക്ഷ കണ്ട് ആശ്ചര്യപ്പെട്ടിരിക്കുകയാണ് ജന്പത് പഞ്ചായത്ത് സിഇഒ. പക്ഷേ, രാജ്കുമാറിന്റെ അവധി അപേക്ഷ അംഗീകരിച്ചില്ല. അപേക്ഷ നിരസിക്കുക മാത്രമല്ല, അഹംഭാവം തീര്ക്കാന് എല്ലാ ഞായറാഴ്ചയും ജോലിക്കെത്തണമെന്നും ജന്പാദ് പഞ്ചായത്ത് സിഇഒ പരാഗ് രാജ് നിര്ദേശിച്ചു. Tags